Laxey

Laxey () je dedina ležiaca na východe ostrova Man, korunnej dependencie britskej koruny v Írskom mori. 

Dedina leží na ceste A2, ktorá spája hlavné mesto Douglas s Ramseym. Laxey leží na trati manskej elektrickej železnice. Miestna stanica sa nachádza na sever od dediny a je zároveň konečnou Snaefell Mountain Railway. Medzi miestne zaujímavosti patrí laxeyské koleso (Laxey Wheel zvané aj „Lady Isabella“), ktoré v minulosti slúžilo na odčerpávanie vody z banských štôlní.

Názov pochádza zo staroseverského laxa, čo znamená rieka lososov.

Dejiny 
V 19. storočí vďaka ťažbe olova a zinku nastal v Laxey najväčší rozvoj priemyslu v jeho dejinách. Miestne bane boli v 19. storočí najhlbšími na svete. Ťažba tu bola ukončená po 75-tich rokoch v roku 1929. Bol tu vtedy aj rybársky priemysel.

Dnes je Laxey obytnou a turistickou oblasťou, ktorá sa môže pýšiť niekoľkými záhradami, predovšetkým Laxey Glen Gardens. Dedina je postavená okolo tiesňavy, z čoho pramení množstvo strmých ulíc a cestičiek vedúcich na dno úžľabiny.

Obyvateľstvo 
Podľa výsledkov sčítania 2011 žije v Laxey 1 707 obyvateľov, toto číslo sa za posledné obdobie takmer nemení. Vývoj počtu obyvateľov prináša tabuľka:

Galéria

Referencie

Iné projekty

Externé odkazy 
 Laxey v Isle of Man Guide

Zdroj 

Dediny na Mane